ddrg/super_eurlex huggingface dataset:
(2)

Turpmākie ar kopējo zivsaimniecības politiku saistītie lēmumi ir novecojuši, pat ja formāli tie joprojām ir spēkā: — Komisijas 1983. gada 22. decembra Lēmums 84/17/EEK par to, kā Apvienotā Karaliste īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (2), — Komisijas 1984. gada 24. februāra Lēmums 84/117/EEK par to, kā Dānija īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (3), — Komisijas 1984. gada 4. maija Lēmums 84/262/EEK par to, kā Beļģija īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (4), — Komisijas 1984. gada 6. jūlija Lēmums 84/376/EEK par to, kā Vācijas Federatīvā Republika īsteno atsevišķus pasākumus, lai pielāgotu kapacitāti zivsaimniecības nozarē (5), — Komisijas 1984. gada 28. novembra Lēmums 84/589/EEK par to, kā Grieķija īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (6), — Komisijas 1985. gada 4. februāra Lēmums 85/154/EEK par to, kā Francija īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (7), — Komisijas 1985. gada 11. septembra Lēmums 85/437/EEK par to, kā Nīderlande īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (8), — Komisijas 1985. gada 16. septembra Lēmums 85/474/EEK par atlīdzības un avansa maksājuma pieteikumiem attiecībā uz atsevišķiem pasākumiem zivsaimniecības nozares kapacitātes pielāgošanai (9), — Komisijas 1985. gada 18. oktobra Lēmums 85/482/EEK par to, kā Itālija īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (10), — Komisijas 1986. gada 10. jūlija Lēmums 86/352/EEK par to, kā Vācija īsteno atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (11), — Komisijas 1986. gada 3. novembra Lēmums 86/539/EEK par to, kā Portugāle izpilda atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (12), — Komisijas 1986. gada 4. novembra Lēmums 86/540/EEK par to, kā Spānija izpilda atsevišķus pasākumus, lai, ievērojot Padomes Direktīvu 83/515/EEK, pielāgotu kapacitāti zivsaimniecības nozarē (13), — Komisijas 1991. gada 18. decembra Lēmums 92/86/EEK, ar ko bijušās Vācijas Demokrātiskās Republikas teritorijā izdara zināmus pielāgojumus pasākumos, uz kuriem attiecas Regula (EEK) Nr. 4028/86 (14).
2.

Atjauninātas informācijas sniegšana par to, kā bērni lieto tiešsaistes tehnoloģijas. Rīcības nodrošinās atjaunotu informāciju par to, kā bērni lieto tiešsaistes tehnoloģijas, un to, kā bērni, viņu vecāki, aprūpētāji, skolotāji un pedagogi izmanto iespējas un reaģē uz risku. Tiks nodrošināta kvantitatīvā un kvalitatīvā analīze. Darbību mērķis būs arī iegūt informāciju par bērnu rīcību, sastopoties ar apdraudējumiem tiešsaistes vidē, un izvērtēt to efektivitāti.
“3.

Liemeņu liesās gaļas saturu aprēķina pēc šādas formulas: = 62,19 – 0,729 G2 + 0,144 M2, kur = aprēķinātais liemeņa liesās gaļas saturs (procentos), G2 = tauku kārtas biezums (ieskaitot ādu), ko mēra starp trešo un ceturto ribu 6 cm attālumā no muguras viduslīnijas, paralēli tai (milimetros), M2 = muskuļu kārtas biezums, ko mēra starp trešo un ceturto ribu 6 cm attālumā no muguras viduslīnijas, paralēli tai (milimetros). Šī formula ir derīga liemeņiem, kuru svars ir no 45 līdz 125 kg.”
(17)

Gadījumā, ja šādas procedūras rezultātā nosaka to, vai New Interline turpinās saimniecisko darbību, Komisija informē, ka saskaņā ar 67. punktu paziņojumā “Ceļā uz Komisijas lēmumu efektīvu izpildi, kuros dalībvalstīm tiek uzdots atgūt nelikumīgu un nesaderīgu valsts atbalstu” (turpmāk – paziņojums par atgūšanu) (4) par lēmuma izpildi atbildīgās iestādes var pamatot darbības turpināšanas plānu tikai tad, ja tas garantē, ka atbalstu atmaksās pilnībā Komisijas lēmumā par atgūšanu noteiktajos termiņos. Konkrēti, dalībvalsts nevar daļēji atteikties no savas prasības par atgūšanu, ne arī pieņemt jebkādu citu risinājumu, kas paredz tūlītēju saņēmēja saimnieciskās darbības pārtraukšanu, pirms nav pilnībā un nekavējoties atmaksāts nelikumīgais atbalsts. Turklāt, ja pilnībā nav atmaksāts nelikumīgais atbalsts, Itālijas iestādēm šā lēmuma izpildei paredzētajā termiņā būtu jāpieņem visi to rīcībā esošie pasākumi, lai iebilstu pret New Interline saimnieciskās darbības turpināšanu.
(15)

Apvienotā Karaliste norādīja, ka lielāko daļu no šiem aizdevumiem piešķīra, piemērojot Anglijas Bankas pamatlikmi plus 2 %, dažkārt plus 3 %. Atmaksas termiņus noteica tā, lai tie atspoguļotu lašu mazuļu augšanas ciklu. Parasti termiņš bija aptuveni 2 gadi ar ikmēneša procentu maksājumiem un pamatsummas atmaksu aizdevuma termiņa beigās, kas bija ieplānots zivju ieguves laikā. Aizdevuma un nodrošinājuma vērtības attiecība svārstījās no 24 % līdz 75 %.
(5)

Produkti, kas iegūti no kukurūzas Zea mays L., līnija MON810 (pārtika un pārtikas sastāvdaļas, kuras ražotas no kukurūzas miltiem, kukurūzas lipekļa, kukurūzas putraimiem, kukurūzas cietes, kukurūzas glikozes un kukurūzas eļļas, kas ražota no kukurūzas Zea mays L., līnija MON810), ir atļauti ar Eiropas Parlamenta un Padomes Regulu (EK) Nr. 258/97 (4) un Eiropas Parlamenta un Padomes Regulu (EK) Nr. 1829/2003 (5). Uz šiem lietojumiem neattiecas Austrijas paziņotā drošības klauzula.
(17)

Lai nodrošinātu vajadzīgo konsekvenci ar Lēmumu 2003/78/EK, šis lēmums būtu jāpiemēro no 2007. gada 16. septembra. Pieteikumu iesniedzēji, kas priekšlikumus iesnieguši laikā no 2007. gada 16. septembra līdz dienai, kad šis lēmums stājas spēkā, būtu jāaicina atkārtoti iesniegt priekšlikumus saskaņā ar šo lēmumu, un tam būtu jādod iespēja pieteikumu iesniedzējiem izmantot to, ka šā lēmuma nosacījumi ir labvēlīgāki, jo īpaši attiecībā uz finanšu ieguldījumu izmēģinājumu un demonstrējumu projektiem.
(43)

Šīs direktīvas 16. panta 1. punkts paredz, ka dalībvalstis var piemērot atbrīvojumu vai samazinātu nodokļu likmi biodegvielai. Taču šīs pašas direktīvas 16. panta 2. punkts nosaka, ka atbrīvojums vai nodokļu samazinājums attiecināms tikai uz to produkta daļu, kas faktiski ražota no biomasas. Bioetanols tiek pilnībā ražots no biomasas, savukārt no biomasas kopumā tiek ražoti tikai 47 % no katra litra ETBE. Itālijā ieviestā samazinātā akcīzes nodokļa likme, kas tiek piemērota bio-ETBE EUR 0,26508), atbilst 47 % parastās akcīzes nodokļa likmes (EUR 0,564). Līdz ar to ETBE no biomasas ražotajai daļai piemērots pilnīgs nodokļu atbrīvojums, ņemot vērā 16. panta 2. punkta nosacījumus.
(12)

Savos apsvērumos “Repsol” norāda, ka ir jānošķir tā stāvoklis kā līgumā noteikto garantiju saņēmējam un jebkāds iespējams labums, kas izriet no valsts atbalsta. Saskaņā ar “Repsol”: — “SEPI” garantijas attiecās uz to, uz ko “Repsol” bija tiesības saskaņā ar Spānijas civiltiesībām un komerctiesībām. Garantijas attiecās uz “Repsol” kā kreditora stāvokli attiecībā pret kuģa īpašniekiem, “Izar” un kuģu būvētavām. “Repsol” nebija jāmaksā nekādas prēmijas par garantijām, jo tirgū nav tādas prakses, ka uzņēmumi, kas saņem garantiju, lai nodrošinātu līgumā noteiktās saistības, par to maksātu. — Turklāt garantijas nedeva “Repsol” nekādas ekonomiskas priekšrocības saskaņā ar EK līguma 87. panta 1. punktu. Tāpat kā garantijas, kas tika saņemtas no kuģu īpašnieku mātesuzņēmumiem, “SEPI” garantijas vienīgi nodrošināja to, lai tiktu izpildīti pagaidu fraktēšanas un kuģu būvniecības līgumu noteikumi, tādējādi ļaujot “Repsol” pildīt gāzes transporta līgumus, kas bija parakstīti ar citām pusēm. — “Repsol” bez “Izar” garantijām būtu bijušas vajadzīgas papildu garantijas neatkarīgi no tā, vai tās būtu piešķīris “SEPI” vai cita iestāde. Šīs garantijas ir nepieciešamas saskaņā ar tirgus praksi, ņemot vērā ieguldījumu apjomu un risku, kā arī konkrētās komercsaistības.
(6)

Direktīva 2001/18/EK ievieš pakāpeniskas apstiprināšanas procesu, katrā atsevišķā gadījumā novērtējot risku cilvēka veselībai un videi, pirms var izplatīt vidē vai laist tirgū kādu ĢMO vai produktu, kas sastāv no ĢMO vai ģenētiski modificētiem mikroorganismiem (ĢMM) vai tos satur. Direktīva paredz divas atšķirīgas procedūras: eksperimentālos nolūkos (B daļā) un izplatīšanai, laižot tirgū (C daļā). B daļā noteiktajai izplatīšanai vajadzīga valsts līmeņa atļauja, bet uz C daļā paredzēto izplatīšanu attiecas Kopienas procedūra, pēc kuras pieņemtais galīgais lēmums ir spēkā visā Eiropas Savienībā. Direktīva 2001/18/EK paredz transgēno dzīvnieku laišanu tirgū un izplatīšanu vidē, pamatojoties uz to, ka tie ir klasificēti kā ĢMO. Lai gan līdz šim transgēnie dzīvnieki vai zivis šajā nolūkā nav apstiprināti, minētā direktīva tomēr paredz šādu iespēju. Papildus iepriekš minētajiem noteikumiem, kuri attiecas uz atļaujas procedūrām, Direktīvas 2001/18/EK 23. pantā ir “drošības klauzula”. Norādītā panta noteikumi galvenokārt paredz, ka “dalībvalstij, ņemot vērā jaunu vai papildu informāciju, kas ir kļuvusi pieejama pēc piekrišanas došanas un ietekmē vides riska novērtējumu vai esošās informācijas pārvērtējumu, pamatojoties uz jaunu vai papildu zinātnes atzinumu, ir sīki izstrādāts pamatojums, lai uzskatītu, ka par produktu, kurš sastāv no ĢMO vai sastāv no tiem, ir sniegts pareizs paziņojums un uz to attiecas ar šo direktīvu dotrā rakstveida piekrišana, bet tomēr produkts rada risku cilvēku veselībai vai videi, tad attiecīgā dalībvalsts uz laiku savā teritorijā var ierobežot vai aizliegt tā produkta lietošanu vai pārdošanu, kurš satur ĢMO vai sastāv no tiem”. Turklāt nopietna apdraudējuma gadījumā dalībvalstis var veikt tādus ārkārtas pasākumus kā ĢMO tirgū laišanas pārtraukšana vai izbeigšana, un tām par lēmumu, kas pieņemts, pamatojoties uz 23. pantu, kā arī par tāda lēmuma pieņemšanas iemesliem jāinformē Komisija. Pamatojoties uz to, par izmantoto drošības klauzulu Kopienas līmenī pieņem lēmumu saskaņā ar Direktīvas 2001/18/EK 30. panta 2. punktā paredzēto procedūru.
(5)

Atbilstoši Regulas (EK) Nr. 1251/2008 10. un 11. pantam to pārnēsātāju sugu dzīvniekus un savvaļas ūdensdzīvniekus, kas paredzēti audzēšanai, izklāšanas zonām, audzētavām makšķerēšanai un atklātām dekoratīvo dzīvnieku audzētavām, un to sugu dekoratīvos ūdensdzīvniekus, kas ir uzņēmīgas pret slimībām un paredzētas slēgtām dekoratīvo dzīvnieku audzētavām, var ievest dalībvalstī, zonā vai iecirknī, kas pasludināti par slimību neskartiem, vai teritorijās, kurās tiek īstenota attiecīgas slimības uzraudzības vai izskaušanas programma, arī tad, ja to izcelsmes teritorija nav slimības neskarta, bet ja tie atbilstošu laiku turēti karantīnā, kā to nosaka Direktīva 2006/88/EK. Saskaņā ar Direktīvas 91/496/EEK 10. panta 1. punkta pirmo ievilkumu karantīnu var piemērot trešā valstī.
(160)

Cargolux izmanto Leipcigas lidostu, neveicot lidojumus uz to, t. i., kā “Offline-Station” visa veida starpkontinentālajiem kravas pārvadājumiem no Luksemburgas. Cargolux radītais kravas apmērs, kas izsūtīts no Leipcigas lidostas, sastāda tirgus daļu 20,3 % apmērā no visa 2006. gadā no šīs lidostas izsūtīto kravu apmēra. Saskaņā ar pieejamo informāciju Cargolux ir viens no lielākajiem gaisa kravu pārvadājumu uzņēmumiem Leipcigas lidostā un tas izmanto pieejamās infrastruktūras ievērojamā apmērā. Uzņēmums uzskata sevi par tiešu DHL konkurentu.
“c)

kartupeļu realizācijas sezonai no 2003. gada 1. februāra līdz 2003. gada 31. martam, no 2003. gada 1. decembra līdz 2004. gada 31. martam, no 2004. gada 1. decembra līdz 2005. gada 31. martam, no 2005. gada 1. decembra līdz 2006. gada 31. martam, no 2006. gada 1. decembra līdz 2007. gada 31. martam, no 2007. gada 1. decembra līdz 2008. gada 31. martam, no 2008. gada 1. decembra līdz 2009. gada 31. martam, no 2009. gada 1. decembra līdz 2010. gada 31. martam un no 2010. gada 1. decembra līdz 2011. gada 31. martam.”;
(6)

Lai novērstu apdraudējumu veselībai, ko varētu radīt melamīna saturs šādos kombinētos produktos, dalībvalstīm saskaņā ar Komisijas Lēmumu 2008/757/EK (3) ir jānodrošina, ka visi Ķīnas izcelsmes kombinētie produkti, kas satur vismaz 15 % piena produkta, tiek sistemātiski pārbaudīti pirms to importa Kopienā, un visi šāda veida produkti, kuros melamīna saturs ir vairāk nekā 2,5 mg/kg, tiek nekavējoties iznīcināti. Melamīns var nokļūt pārtikā un barībā no dažādiem avotiem, piemēram, no materiāliem, ar ko pārtika ir saskarē, vai no lietotajiem pesticīdiem. Ņemot vērā pieejamos datus par sastopamību, ir lietderīgi noteikt, ka 2,5 mg/kg ir robeža starp nenovēršamu melamīna fona klātbūtni un kaitīgu piejaukumu. Šāds līmenis noteikts, ņemot vērā nepieciešamību nodrošināt lielu drošības rezervi. Dalībvalstis ir ziņojušas par nopietnām grūtībām, nosakot precīzu piena vai piena produkta saturu kombinētajos produktos. Tādējādi vērtībai 15 % un vairāk lielākoties nav nozīmes, nosakot, vai sūtījumam pirms importēšanas ir jāpiemēro kontroles prasības. Lai racionalizētu un vienkāršotu importa kontroles procedūras, ir lietderīgi noteikt prasību, ka kontrole jāveic neatkarīgi no piena vai piena produkta precīza daudzuma kombinētajos produktos.
1.

Uz kategoriju A var attiekties šādi ierobežojumi (atzīmēti iedaļā piezīmēm) “A – LE DO 50 KM/H” vai “21800 A LE DO 50 KM/H”, vai “A 79 (< 50 KM/H)”: ierobežojums, kas ļauj vadīt tikai A1 79 (< 50 km/h) motociklus. “A – DO 125 CCM” vai “20500 A ≤ 125 CCM”, vai “A ≤ 125 CCM IN ≤ 11KW”, vai “20800 A ≤ 125 CCM IN ≤ 11 KW”, vai “72. (A1)”: dod tiesības vadīt tikai A1 motociklus; “A ≤ 25 KW ALI ≤ 0,16 KW/KG” vai “20900 A ≤ 25 KW ALI ≤ 0,16 KW/KG”, vai “A 209. (≤ 25 KW ALI ≤ 0,16 KW/KG)”: dod tiesības vadīt A kategorijas motociklus, kuru jauda nepārsniedz 25 kW un jaudas attiecība pret masu nepārsniedz 0,16 kW/kg; “A – DO 350 CCM” vai “20700 A ≤ 350 CCM”: dod tiesības vadīt A kategorijas motociklus 20 gadu vecumā (vai vairāk).
(130)

Piemēram, attiecībā uz nodarbinātības jomu no Francijas iestāžu apsvērumiem izriet, ka laikposmā no 1999. gada līdz 2001. gada 25. jūlijam uz kuģa Le Levant tika nodarbinātas vismaz 14 personas no Senpjēras un Mikelonas. Pie šīm jūras darba vietām jāpieskaita darba vietas uz sauszemes, kuras radušās, izmantojot vietējos piegādātājus un pakalpojumu sniedzējus. Francijas iestādes lēš, ka kuģa Le Levant ekspluatācijas rezultātā laikposmā no 1999. gada līdz 2001. gada 25. jūlijam uz sauszemes ir izveidotas vismaz 10 darba vietas (44).
(28)

Pakārtoti Komisija norāda, ka atbalsta piešķiršanas laikā AFR atbilda arī grūtībās nonākuša uzņēmuma definīcijai, kas sniegta pamatnostādņu 11. punktā, kurš paredz, ka pat tad, ja neviens no gadījumiem, kas norādīti pamatnostādņu 10. punktā, nepastāv, uzņēmumu tomēr var uzskatīt par grūtībās esošu uzņēmumu, jo īpaši, ja novērojamas parastās grūtībās nonākuša uzņēmuma pazīmes, tādas kā zaudējumu pieaugums un apgrozījuma samazināšanās. Tomēr 11. punkts paredz, ka grūtībās nonācis uzņēmums uz attiecīgo atbalstu var pretendēt tikai tad, ja ir skaidri redzams, ka tas nespēj atgūties ar savu resursu palīdzību vai ar līdzekļiem, ko tas iegūst no saviem īpašniekiem/akcionāriem vai no tirgus avotiem. Tādējādi šis noteikums atgādina, ka uzņēmuma atzīšana par grūtībās nonākušu uzņēmumu veicama, ņemot vērā visas būtiskās pazīmes, tomēr kā izšķirīgu faktoru vērtējot uzņēmuma spēju atgūties bez valsts vai pašvaldību iestāžu iejaukšanās.
(6)

Pamatojoties uz Komisijas (Eurostat) sniegtajiem datiem saskaņā ar 8g. panta 1. punktu Regulā (EK) Nr. 3605/93 pēc Polijas paziņojuma līdz 2008. gada 1. aprīlim un pamatojoties uz Komisijas dienestu 2008. gada pavasara prognozi, var izdarīt šādus secinājumus: — valsts kopējā budžeta deficīts tika samazināts no 3,8 % no IKP 2006. gadā līdz 2,0 % no IKP 2007. gadā, kas ir zem deficīta atsauces vērtības – 3 % no IKP. Tas atbilst plānotajiem 3,4 % no IKP, kas bija noteikti konverģences programmas 2006. gada novembra atjauninājumā, — labāku 2007. gada budžeta deficīta rezultātu, salīdzinot ar tā mērķi, veicināja daudz augstāks reālā IKP pieaugums nekā tas bija pieņemts 2006. gada novembra konverģences programmā. Turklāt, rēķinot pret IKP, valdība izdeva mazāk sociālajiem pārvedumiem (pateicoties neveiktai indeksācijai 2007. gadā), subsīdijām, investīcijām un atlīdzībai darba ņēmējiem. Kopumā izdevumu kopsumma bija par 1,5 procentu punktiem zemāka par 2006. gada konverģences programmā plānoto. Strukturālās bilances (cikliski koriģētā bilance, atskaitot vienreizējus un citus pagaidu pasākumus) uzlabojums 2007. gadā tiek lēsts 1,5 procentu punktu apmērā no IKP, — 2008. gadā, IKP pieaugot lēnāk nekā 2007. gadā, 2008. gada pavasara prognoze paredz budžeta deficīta palielināšanos līdz 2,5 % no IKP, taču tas joprojām saglabāsies zem atsauces vērtības, un to galvenokārt ietekmēs sociālo iemaksu samazinājums, iedzīvotāju ienākuma nodokļa atvieglojumi un sociālo pārvedumu pieaugums kopā ar lielākām investīcijām. Tieši tāds pats ir arī konverģences programmas 2008. gada marta atjauninājumā noteiktais oficiālais budžeta deficīta mērķis. Attiecībā uz 2009. gadu pavasara prognoze paredz, ka budžeta deficīts vairāk vai mazāk stabilizēsies, pieņemot, ka politika nemainīsies. Tas liecina, ka budžeta deficīts ir samazināts zem atsauces vērtības – 3 % no IKP – ticamā un ilgtspējīgā veidā, — tomēr 2008. gadā tiek paredzēta strukturālās bilances neliela pasliktināšanās par procentu punktiem no IKP un, pieņemot, ka politika nemainīsies, 2009. gadā paredzēta uzlabošanās par aptuveni procentu punktiem. Tas jāskata saistībā ar vajadzību sasniegt budžeta stāvokļa vidējā termiņa mērķi (VTM), kas Polijas gadījumā ir strukturālais budžeta deficīts 1 % apmērā no IKP, — valsts parāds ir samazinājies no 47,6 % no IKP 2006. gadā līdz 45,2 % 2007. gadā. Saskaņā ar 2008. gada pavasara prognozi parāda rādītājs būs krietni zem robežlieluma (60 % no IKP) un turpinās samazināties līdz aptuveni 44 % 2009. gada beigās.
LV Eiropas Savienības Oficiālais Vēstnesis L 151/35

PADOMES UN KOMISIJAS LĒMUMS

(2008. gada 26. maijs)

par to, lai noslēgtu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2008/430/EK, Euratom)

EIROPAS SAVIENĪBAS PADOME

EIROPAS KOPIENU KOMISIJA,

ņemot vērā Eiropas Kopienas dibināšanas līgumu un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 3. punkta pirmo daļu,

ņemot vērā Eiropas Atomenerģijas kopienas dibināšanas līgumu un jo īpaši tā 101. pantu,

ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta atzinumu (1),

ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,

tā kā:

(1) Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, Eiropas Kopienas un tās dalībvalstu vārdā tika parakstīts 2007. gada 27. jūnijā saskaņā ar Padomes Lēmumu Nr. 2007/548/EK (2).

(2) Līdz protokola spēkā stāšanās brīdim to provizoriski piemēro no 2007. gada 1. janvāra.

(3) Protokols būtu jānoslēdz,

IR NOLĒMUŠAS ŠĀDI.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Gruziju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

Protokola teksts ir pievienots šim lēmumam (3).

2. pants

Padomes priekšsēdētājs Eiropas Kopienas un tās dalībvalstu vārdā sniedz protokola 3. panta 2. punktā paredzēto paziņojumu (4). Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

Briselē, 2008. gada 26. maijā Padomes vārdā — priekšsēdētājs D. RUPEL Komisijas vārdā — priekšsēdētājs José Manuel BARROSO

(1) Atzinums sniegts 2007. gada 10. jūlijā (Oficiālajā Vēstnesī vēl nav publicēts).

(2) OV L 202, 3.8.2007., 30. lpp.

(3) OV L 202, 3.8.2007., 31. lpp.

(4) Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
c)

Reglamentējošā kontrole: — 4. pielikums Saprašanās memorandam starp Austrālijas valdības un Austrijas valdības aeronavigācijas iestādēm, kas parakstīts 1999. gada 25. martā - kā tas tiek piemērots provizoriski atbilstīgi Austrālijas un Austrijas nolīgumam; — Austrālijas un Dānijas nolīguma projekta 17. pants; — Austrālijas un Somijas nolīguma projekta 8. pants; — Austrālijas valdības un Vācijas Federatīvās Republikas valdības aeronavigācijas iestāžu Saprašanās memoranda C pielikums, parakstīts Kanberā, 1998. gada 12. jūnijā; to provizoriski piemēro saskaņā ar Austrālijas un Vācijas nolīgumu; — Austrālijas un Grieķijas nolīguma projekta 8. pants; — Austrālijas un Luksemburgas nolīguma projekta 7. pants; — Austrālijas un Maltas nolīguma 8. pants; — Austrālijas valdības un Nīderlandes Karalistes valdības aeronavigācijas iestāžu Saprašanās memoranda C pielikums, parakstīts Hāgā, 1997. gada 4. septembrī; to provizoriski piemēro saskaņā ar Austrālijas un Nīderlandes nolīgumu; — Austrālijas un Polijas nolīguma 5. pants; — Austrālijas un Zviedrijas nolīguma projekta 17. pants.
(1)

Saskaņā ar 96. pantu Partnerattiecību nolīgumā starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (2), (turpmāk “Partnerattiecību nolīgums”) Puse, kura pēc tam, kad tā veikusi pastiprinātu politisko dialogu, uzskata, ka kāda cita Puse nepilda pienākumu attiecībā uz vienu no svarīgākajiem Partnerattiecību nolīguma 9. pantā minētajiem elementiem, var aicināt minēto citu Pusi rīkot apspriedes un konkrētos apstākļos veikt atbilstīgus pasākumus, tostarp, ja nepieciešams, pilnībā vai daļēji apturēt Partnerattiecību nolīguma piemērošanu attiecīgajai Pusei.
(10)

2006. un 2007. gadā vairāki rotaļlietu ražotāji uzsāka plašu rotaļlietu ar magnētiem atsaukšanu no tirgus. Proti, vairāk kā 18 miljoni rotaļlietu ar magnētiem tika atsaukti visā pasaulē 2007. gada vasarā, un būtiska rotaļlietu daļa tika atsaukta no Eiropas tirgus. Nelaimes gadījumu un nesenās rotaļlietu atsaukšanas no tirgus rezultātā daudzi ražotāji ir apzinājušies risku un izmainījuši attiecīgo rotaļlietu konstrukciju, ievietojot magnētus kapsulās vai norobežojot tos, iestrādājot tos detaļās, kuras tos satur.
LV Eiropas Savienības Oficiālais Vēstnesis L 60/33

PADOMES LĒMUMS

(2008. gada 28. februāris)

par protokola noslēgšanu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2008/199/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas otro teikumu un 300. panta 3. punkta otro daļu,

ņemot vērā 2005. gada Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta piekrišanu,

tā kā:

(1) Protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, Eiropas Kopienas un tās dalībvalstu vārdā tika parakstīts 2007. gada 26. novembrī.

(2) Minētais protokols būtu jāapstiprina,

IR NOLĒMUSI ŠĀDI.

Vienīgais pants

Ar šo Eiropas Kopienas un tās dalībvalstu vārdā apstiprina protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai (1).

Briselē, 2008. gada 28. februārī Padomes vārdā — priekšsēdētājs D. MATE

(1) OV L 312, 30.11.2007., 33. lpp.